Document ID: /roh_data/filtered/swiss_laws_in_ROH.jsonl.gz/384

919.200

Urden da scola per il Plantahof *

dals 16-09-2014 (versiun dals 01-03-2018)

sa basond sin l'art. 36 al. 1 da la lescha per mantegnair e promover l'agricultura1) e sin l'art. 10 da l'ordinaziun davart l'agricultura2)

relaschà da la regenza ils 16 da settember 2014

Art.  1 Intent e champ d'applicaziun 1 L'urden da scola serva a garantir in manaschi da scola ordinà.

2 El vala per las persunas en scolaziun e per las persunas che han incumbensas en il rom da la furmaziun agricula da la scola agricula al Plantahof. *

Incumbensa

Art.  2 1 Resguardond spezialmain l'agricultura da muntogna ed il svilup dal territori rural intermediescha   il   Plantahof   a   las   persunas   en   scolaziun   ina   scolaziun   che   las qualifitgescha d'avair success en lur professiun u en ina scolaziun cuntinuanta. El promova la persunalitad da las persunas en scolaziun ed instruescha la moda da patratgar globalmain.

Purschida da furmaziun

Art.  3 1 En il rom da la furmaziun fundamentala agricula porscha il Plantahof ils suandants diploms:

a)

attest  federal  da  furmaziun  professiunala  sco  practicista  agrara   u  practicist agrar;

attestat federal da qualificaziun sco pura u pur.

b)

2 En il rom da la furmaziun professiunala superiura vegnan purschids en spezial ils suandants studis cumplementars a la professiun:

a)

la   scola   da   mandra   u   da   manader   d'in   manaschi   agricul   cun   ils   diploms certificat professiunal federal e diplom federal;

la scolaziun da pura cun certificat professiunal federal e cun diplom federal.

b)

1) DG 910.000 2) DG 910.050 * tabellas da las modificaziuns a la fin dal relasch

1

919.200

3 Cun   il   consentiment   dal   departament   d'economia   publica   e   fatgs   socials (departament) po il Plantahof manar ulteriuras purschidas da furmaziun, er ensemen cun autras scolas.

Internat

Art.  4 1 La scolaziun po vegnir frequentada a l'internat, al mez internat u a l'externat.

2 A l'entrada en l'internat sto vegnir pajada ina cauziun. Ella serva a metter a quint pretensiuns dal chantun pervia da perditas da chaussas affidadas sco clavs sco er pervia da chaussas donnegiadas en l'internat.

Custs

Art.  5 1 L'instrucziun   da   la   furmaziun   fundamentala   professiunala   e   dals   examens respectivs è gratuita. En la furmaziun professiunala superiura surpiglian las persunas en scolaziun las taxas da scola e las taxas d'examen.

2 Ils custs per l'alimentaziun e per l'alloschi sco er per excursiuns, per meds e per materialias d'instrucziun surpiglian las persunas en scolaziun.

3 Per ils roms d'elecziun e facultativs sco er per roms u moduls che mainan ad in diplom spezial pon ils custs vegnir adossads a las persunas en scolaziun.

Direcziun da la scola

Art.  6 1 La direcziun strategica da la scola è chaussa da la direcziun dal Plantahof.

2 La direcziun nominescha ina direcziun da la scola ch'è responsabla per la gestiun operativa, manaschiala e pedagogica da la scola. La direcziun da la scola relascha ils reglaments necessaris per quai, sco per exempel l'urden da chasa.

Persunas d'instrucziun

Art.  7 1 La direcziun da la scola descriva las incumbensas da las persunas d'instrucziun.

2 Ella  designescha  las  persunas  d'instrucziun  che  mainan  ils  singuls  studis  e  che instrueschan en quels.

3 Ella   fixescha   per   mintga   classa   ina   persuna   d'instrucziun   da   classa   sco   er   la direcziun da l'internat.

Conferenzas da las persunas d'instrucziun

Art.  8 1 Per mintga studi exista ina conferenza da las persunas d'instrucziun.

2 La persuna d'instrucziun che maina il studi, las persunas d'instrucziun da classa da quest studi sco er la direcziun da la scola furman la conferenza respectiva da las persunas   d'instrucziun.   La   direcziun   da   la   scola   po   integrar   ulteriuras   persunas d'instrucziun dal studi.

3 La persuna d'instrucziun che maina il studi presidiescha la conferenza.

2

919.200

Admissiun

Art.  9 1 En il rom da las disposiziuns surordinadas relascha la direcziun da la scola in reglament davart l'admissiun als singuls studis.

2 Ella decida davart l'admissiun.

Promoziun

Art.  10 1 La conferenza da las persunas d'instrucziun dal studi correspundent decida – sin fundament   da   las   prestaziuns   ed   a   maun   da   las   disposiziuns   da   promoziun surordinadas – davart la promoziun.

Attestats

Art.  11 1 L'attestat valitescha las prestaziuns e las cumpetenzas da las persunas en scolaziun.

2 En la furmaziun fundamentala serva el ultra da quai ad orientar la represchentanza legala sco er las furmaturas ed ils furmaturs da la professiun.

Obligaziun da preschientscha

Art.  12 1 Las persunas en scolaziun da la furmaziun fundamentala ston frequentar tut las uras d'instrucziun e tut las occurrenzas dals roms obligatorics e dals roms d'elecziun obligatorics.

2 Per ils studis da la furmaziun professiunala superiura relascha la direcziun da la scola in reglament davart l'obligaziun da preschientscha.

Dispensaziun

Art.  13 1 Las dumondas da dispensaziun ston vegnir inoltradas en scrit e cun ina motivaziun a la direcziun da la scola. Dumondas da persunas en scolaziun che n'èn anc betg maiorennas   basegnan   la   conferma   en   scrit   da   la   represchentanza   legala   u   da   la furmatura respectivamain dal furmatur da la professiun.

2 La direcziun da la scola decida davart ina dispensaziun.

3 Ina dispensaziun na dat betg il dretg d'ina restituziun dals custs per l'alimentaziun e per l'alloschi ubain da las taxas da scola.

Extrada ordaifer la furmaziun fundamentala

Art.  14 1 Tgi che vul extrar da la scola durant in studi sto declerar quai en scrit. Persunas en scolaziun che n'èn betg maiorennas ston agiuntar a la decleraziun ina conferma en scrit da la represchentanza legala.

2 Las   taxas   da   scola   e   las   participaziuns   als   custs   pon   vegnir   messas   a   quint cumplainamain per il semester u per il modul cumenzà. I n'exista nagin dretg d'ina restituziun da taxas da scola u da participaziuns als custs gia pajadas per il semester u per il modul cumenzà.

3 Per studis frequentads incumplettamain na vegn da princip betg emess in attestat.

3

919.200

Drogas

Art.  15 1 Il consum da drogas sco er fimar èn scumandads sin l'entir areal da scola.

2 Il   consum   d'alcohol   è   scumandà   per   persunas   en   scolaziun   da   la   furmaziun fundamentala sin l'entir areal da scola.

3 La direcziun da la scola po permetter excepziuns areguard il consum d'alcohol, en spezial per festivitads u per occurrenzas.

Disciplina en scola

Art.  16 1 Il cumportament en scola, sin excursiuns e sin l'areal da scola è marcà da maniera, giustia, sinceradad, colleghialitad, toleranza e respect vicendaivel.

2 Las persunas en scolaziun ston suandar l'urden da scola ed ils reglaments da la direcziun da la scola. Medemamain ston vegnir suandadas las ordinaziuns da las persunas   d'instrucziun,   da   la   direcziun   da   l'internat   e   da   la   scola   sco   er   da   las collavuraturas e dals collavuraturs dal manaschi.

3 Las persunas en scolaziun han quità dals indrizs e dal material da scola sco er da l'ambient.

Art.  17

Sancziuns 1. mesiras educativas

1 Cuntravenziuns cunter la disciplina da scola pon vegnir chastiadas cun ina spedida da l'instrucziun, cun in avertiment en scrit u cun in chasti fin ad in mez di.

2 Sco lavur da chasti vegnan las persunas en scolaziun al Plantahof occupadas en ina moda che promova lur furmaziun u lur educaziun.

2. exclusiun

Art.  18 1 In'exclusiun   da   la   scola   u   da   l'internat   vegn   disponida   u   smanatschada,   sch'ina persuna en scolaziun:

a)

b)

cuntrafa repetidamain en greva moda a la disciplina da scola;

periclitescha  la  cuminanza  da  las  scolaras  e  dals  scolars  u  da  las  singulas persunas en scolaziun;

donnegia intenziunadamain indrizs u material da scola;

c)

consumescha, posseda u fa commerzi cun drogas illegalas;

d)

e)

engola objects da la scola u da persunas en scolaziun.

2 In'exclusiun da l'internat po vegnir disponida er temporarmain.

3 Sche l'exclusiun è smanatschada e sch'i dat ina nova cuntravenziun tenor l'alinea 1, vegn ordinada l'exclusiun.

3. cumpetenza

Art.  19 1 Per   l'ordinaziun   e   per   la   smanatscha   d'exclusiuns   da   la   scola   è   cumpetent   il departament,   per   l'ordinaziun   e   per   la   smanatscha   d'exclusiuns   da   l'internat   la direcziun.

4

919.200

2 Mesiras   educativas   pon   vegnir   prendidas   da   la   direcziun   da   la   scola   e   da   la direcziun   da   l'internat.   Persunas   d'instrucziun   dastgan   ordinar   spedidas   da l'instrucziun sco er chastis d'ina durada da fin a 2 uras.

Giurisdicziun

Art.  20 1 Cunter decisiuns da la direcziun, da la direcziun da la scola u da la conferenza da las persunas d'instrucziun po vegnir recurrì entaifer 30 dis tar il departament.

2 Cunter decisiuns davart mesiras educativas po vegnir recurrì entaifer 5 dis tar la direcziun. Quella decida definitivamain.

Discussiun

Art.  21 1 Persunas   en   scolaziun,   cunter   las   qualas   èn   vegnidas   relaschadas   mesiras,   pon pretender ina discussiun persunala cun la persuna d'instrucziun da classa, cun la direcziun da la scola ubain cun la direcziun.

Aboliziun dal dretg vertent, entrada en vigur

Art.  22 1 L'urden   da   scola   per   il   center   da   furmaziun   e   cussegliaziun   agricula   Plantahof (CFCA) dals 8 d'october 20013) vegn abolì.

2 Quest urden da scola entra en vigur il 1. da schaner 2015.

3) CUL 2001, 3394 e CUL 2008, 4366

5

919.200

Tabella da las modificaziuns - tenor conclus

Conclus 16-09-2014 27-02-2018 27-02-2018

Entrada en vigur 01-01-2015 01-03-2018 01-03-2018

Element relasch titel dal relasch Art. 1 al. 2

Modificaziun emprima versiun midada midada

Publicaziun en la CUL - 2018-004 2018-004

6

919.200

Tabella da las modificaziuns - tenor element

Element relasch titel dal relasch Art. 1 al. 2

Conclus 16-09-2014 27-02-2018 27-02-2018

Entrada en vigur 01-01-2015 01-03-2018 01-03-2018

Modificaziun emprima versiun midada midada

Publicaziun en la CUL - 2018-004 2018-004

7